El De Babilonia Civitate el xe on interesante poemeto del 13° secoło scrito in diałeto veronexe, e in quartine monorime de "versi alesandrini". L'autor el xe fra' Giacomin da Verona. El poemeto el xe divixo in do parte: in 280 versi, e el in 336 versi. Łe so fonti łe xe l'"Apocalise", ła leteradura francescana e el repertorio dei predicadori. Qûeło de Giacomin da Verona el xe on Veneto veronexe, on poco rustego ma eficaçe par lesico e par dialoghi, con figurasion realistiche: łe gioie dei beati e łe pene dei cativi. El paradixo el xe na sità con muri de perle, fiumi de oro e fontane de argento; l'inferno el xe popolà da draghi, demoni, e se sente urli e lamenti. El poemeto el xe anoverà anca tra łe fonti de ła Divina Comedia de Dante.